Προαστιακός σιδηρόδρομος Πάτρας

Ο Προαστιακός Σιδηρόδρομος της Πάτρας αποτελεί μια υπηρεσία προαστιακού σιδηροδρόμου που εξυπηρετεί την πόλη της Πάτρας και κάποια από τα προάστιά της. Λειτουργεί από την Hellenic Train. Αποτελείται από δύο γραμμές. Η Γραμμή 1 ξεκίνησε τη λειτουργία της στις 4 Ιουλίου 2010 και η Γραμμή 2 στις 29 Φεβρουαρίου 2020. Στις 16 Μαρτίου 2020, και εν μέσω της πανδημίας του κορωνοϊού του 2020, αποφασίστηκε να ανασταλούν προσωρινά τα δρομολόγια της Γραμμής 2. Η επανεκκίνηση των δρομολογίων στη Γραμμή 2 έγινε στις 4 Ιουλίου 2020 με διάφορες αλλαγές ωστόσο.Η υπηρεσία λειτουργεί σε τμήμα του προϋπάρχοντος μετρικού δικτύου που συνέδεε με δρομολόγια την Πάτρα με την υπόλοιπη Πελοπόννησο και την Αθήνα, τα οποία πλέον έχουν καταργηθεί.

 Ο προαστιακός σιδηρόδρομος Πάτρας αποτελείται από τις εξής 2 γραμμές: Η Γραμμή 1 (Άγιος Ανδρέας - Ρίο) συνδέει το κέντρο της πόλης με τα βόρεια προάστια (Μποζαΐτικα, Καστελλόκαμπος) και το Ρίο, με καθημερινά 17 δρομολόγια από τις 6:30 το πρωί μέχρι και τις 23:30 το βράδυ. . Από τη στάση "Καστελλόκαμπος" υπάρχει λεωφορειακή ανταπόκριση για Πανεπιστήμιο Πατρών, Πανεπιστημιακό Νοσοκομείο, και Άγιο Βασίλειο, χωρίς επιπλέον επιβάρυνση. Στη Γραμμή 1 ο σχεδιασμός είχε προτείνει τη δημιουργία επιπλέον στάσεων σε διάφορες περιοχές που ωστόσο δεν υλοποιήθηκαν, όπως, ομοίως, και στη Γραμμή 2. Άγιος Ανδρέας /Agios Andreas: Σ.Σ. Αγίου Ανδρέα Πάτρα / Patra: Πλατεία Τριών Συμμάχων, Μώλος Αγίου Νικολάου Παναχαϊκή / Panachaiki: Πλατεία Αχαιών Αγωνιστών Κύπρου Αγυιά / Agyia: Αθηνών & Αχελώου Μποζαΐτικα / Bozaitika (Προάστειο): Αθηνών & Στέντορος Καστελλόκαμπος / Kastellokampos: Αχιλλέως & Πετμεζά (λεωφορειακή ανταπόκριση 1 με Πανεπιστήμιο, 1η Πρυτανεία, Π.Γ. Νοσοκομείο και Πανεπιστήμιο 4η Πρυτανεία και ανταπόκριση 2 με Άγιο Βασίλειο) Ρίο / Rio: Ζαίμη & Ηρώων Πολυτεχνείου, Ρίο (πριν τις 26 Μαρτίου 2019 η στάση βρισκόταν στην συμβολή Σώμερσετ & Αθηνών, στο Σιδηροδρομικό Σταθμό Ρίου) Ο σταθμός του Αγίου Βασιλείου και του Ακταίου από τις 15 Μαΐου 2018 δεν εξυπηρετείται πλέον με τρένα αλλά με λεωφορειακή ανταπόκριση από το σταθμό του Ρίου, λόγω της αναστολής λειτουργίας του τμήματος αυτού στο πλαίσιο των εργασιών για την ολοκλήρωση της Νέας Διπλής Σιδηροδρομικής Γραμμής Αθήνας-Πάτρας. Από τις 26/3/2019 η λεωφορειακή γραμμή Ρίο - Ακταίο - Άγιος Βασίλειος τροποποιείται σε Καστελόκαμπος - Ακταίο - Άγιος Βασίλειος λόγω των έργων της νέας ΣΓΥΤ Πατρών - Αθηνών. Η Γραμμή 2 (Άγιος Ανδρέας-Καμίνια / Κάτω Αχαΐα) συνδέει το κέντρο της πόλης με τα νότια προάστια (Ζαρουχλέικα, Ιτιές, Παραλία, Βραχναίικα κ.ά.) και την γειτονική κωμόπολη της Κάτω Αχαΐας με 9 δρομολόγια ημερησίως (προς κάθε κατεύθυνση) από το πρωί μέχρι και το απόγευμα, με συχνότητα ανά 1 ώρες και διάρκεια διαδρομής 26 λεπτά. Στο μέλλον προβλέπεται λεωφορειακή ανταπόκριση από τη στάση "Τσουκαλέικα" προς ΒΙ.ΠΕ. Πάτρας, για την εξυπηρέτηση των εργαζομένων της Βιομηχανικής Περιοχής Πατρών. Άγιος Ανδρέας / Agios Andreas: Σ.Σ. Αγίου Ανδρέα Ανθείας / Antheias: Ανθείας & Σουνίου (Εργατικές Κατοικίες Ανθείας/ΑΒΕΞ), Νέος Λιμένας Πάτρας Ιτιές / Ities: Ιτεών & Σουνίου (Ι.Ν. Αγίου Γεωργίου/ΑΣΟ), Ιτιές Παραλία / Paralia: 25ης Μαρτίου & Αγίου Σπυρίδωνος (θέση "Στάση Τσιρογιάννη" ή "Εύα"), Παραλία Πατρών Τσαούση - Μιντιλόγλι / Tsaousi - Mintilogli: Λε Κοκ, Π.Ε.Ο. Πατρών-Πύργου & Σουνίου (θέση "Τσαούση"), Μιντιλόγλι/Ροΐτικα Βραχναίικα / Vrahneika: Ελευθερίου Βενιζέλου & Παλαμά, Βραχναίικα Τσουκαλαίικα / Tsoukaleika: Ι.Ν. Αγίου Χαραλάμπους, Τσουκαλαίικα Καμίνια / Kaminia: Πλατεία Καμινίων, Καμίνια Αλισσός / Alissos Π.Ε.Ο. Πατρών-Πύργου, Πλησίον Camping Παραλίας Αλισσού, Αλισσός Σιδηροδρομικός σταθμός Κάτω Αχαΐας / Kato Achaia Στα πλαίσια μελετών που γίνονται για την αναβάθμιση και ηλεκτροκίνηση της γραμμής Πάτρα-Πύργος-Καλαμάτα, η ΕΡΓΟΣΕ μελετάει τη δημιουργία συνδέσεων προς τη Βιομηχανική Περιοχή Πάτρας και το Αεροδρόμιο του Άραξου. Σύμφωνα με δήλωση του Περιφερειάρχη Δυτικής Ελλάδας, Απόστολου Κατσιφάρα, ο προαστιακός μελλοντικά θα φθάσει μέχρι τον Πύργο και την Ολυμπία. Επιπρόσθετα, ο πρώην βουλευτής Αχαΐας Νίκος Νικολόπουλος έχει ζητήσει την σύνδεση με το αεροδρόμιο Αράξου μέσω Σαγέικων.Επιπρόσθετα, ο δήμος Δυτικής Αχαΐας έχει ζητήσει την επέκτασή του από τον Σ.Σ. Κάτω Αχαΐας προς το κέντρο της κωμόπολης και αντίστοιχα τον τερματισμό των συρμών 700 μέτρα δυτικότερα από τον σταθμό με σκοπό την ευχερή πρόσβαση των επιβατών προς την Παραλία Κάτω Αχαΐας και τις Αλυκές, όπως επίσης τη σύνδεσή του με το πεδινό κεφαλοχώρι του Λάππα και κατ' επέκταση με την τουριστική περιοχή της παραλίας της ΚαλογριάςΗ διαδρομή Πύργου-Πατρών προβλέπεται να διεξάγεται σε μία ώρα μελλοντικώς. Δημόσιες μεταφορές στην Πάτρα Οργανισμός Σιδηροδρόμων Ελλάδας Προαστιακός Αθήνας Προαστιακός Θεσσαλονίκης Σιδηροδρομική γραμμή Αεροδρομίου Αθηνών - Πάτρας Σιδηροδρομική γραμμή Πειραιά - Πάτρας (μετρική) Σιδηροδρομική γραμμή Πάτρας - Κυπαρισσίας Τραινοσέ Τραμ Πάτρας Προαστιακός Πάτρας. trainose.gr. Ανακτήθηκε: 29/2/2020. ΤΡΑΙΝΟΣΕ ΟΣΕ Υπουργείο Υποδομών, Μεταφορών και Δικτύων